Okresná prokuratúra Žilina 
Moyzesova 20, 011 56 Žilina 1 	

Sp. zn. : 1 Pv 404/14/5511	Žilina, 16.7.2015
EEČ : 2-43-3555-2015

U Z N E S E N I E

Trestná vec:	obvinený XXXXX  
Prečin:	Nedovolené ozbrojovanie a obchodovanie so zbraňami podľa § 294 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Žilina
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Žilina zo dňa 3.7.2014, spisová značka 1 Pv 404/14/5511, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Od presne nezisteného dňa  mesiaca roku 2013 do 06.05. 2014 do 09.05 h držal v mieste svojho trvalého bydliska na povale rodinného domu XXXXX v obci Rajecká Lesná, okr. Žilina, aj napriek tomu, že nie je držiteľom zbrojného preukazu celkovo 19 ks nábojov, z čoho najmenej 9 ks puškových nábojov kalibru 7,92 mm Mauser, rumunskej, československej a nemeckej výroby bolo funkčných, pričom podľa Zákona o strelných zbraniach a strelive č. 190/2013 Z. z. sa podľa § 2 ods. 1 písm. g/ jedná o strelivo a ods. 2 príloha č. 6 ods. D písm. a/ sa jedná o náboje a môže ich nadobudnúť do vlastníctva len držiteľ zbrojného preukazu

Uznesením prokurátora Okresnej prokuratúry Žilina zo dňa 3.7.2014, spisová značka 1 Pv 404/14/5511, bola určená obvinenému skúšobná doba v trvaní 12 mesiacov.
Odôvodnenie:
      Uznesením číslo 1Pv 404/14/5511 zo dňa 03.07.2014, právoplatným dňa 15.07.2014, som podmienečne zastavil trestné stíhanie obvineného XXXXX, stíhaného za prečin nedovolené ozbrojovanie a obchodovanie so zbraňami podľa § 294 odsek 1 Trestného zákona a určil mu skúšobnú dobu 12 (dvanásť) mesiacov, ktorá uplynula dňa 15.07.2015.

	Podľa § 217 ods. 1 Tr. poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

      Konštatujem, že obvinený XXXXX počas skúšobnej doby viedol riadny život, nedopustil sa žiadneho protispoločenského konania a splnil všetky zákonné podmienky na vyslovenie o osvedčení sa v skúšobnej dobe, a preto som rozhodol tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Marek Sinčák
prokurátor